मलबे में दबा था, आखिरी VIDEO में बोला- मेरे पाप माफ करना...2 घंटे बाद रेस्क्यू हुआ
Turkey Earthquake (Adiyaman) Survivor Video - तुर्किये के 17 साल के ताहा एर्डेन भूकंप के बाद टनों वजनी मलबे में दब गए थे। उन्होंने जीने की उम्मीद छोड़ दी। एक वीडियो जारी कर कहा कि ये मेरा आखिरी मैसेज है
तुर्किये के 17 साल के ताहा एर्डेन भूकंप के बाद टनों वजनी मलबे में दब गए थे। उन्होंने जीने की उम्मीद छोड़ दी। एक वीडियो जारी कर कहा कि ये मेरा आखिरी मैसेज है। लगता नहीं है कि जिंदा बचूंगा। हालांकि, भूकंप आने के 2 घंटे बाद ही उन्हें रेस्क्यू कर लिया गया। ताहा का ये वीडियो अब सोशल मीडिया पर वायरल हो रहा है।
6 फरवरी को तुर्किये और सीरिया में आए भूकंप में अब तक 46 हजार से ज्यादा लोगों की जान जा चुकी है। 8 हजार लोगों को रेस्क्यू किया गया है। उनमें से ताहा भी एक हैं।
ताहा की यह तस्वीर तब की है, जब वे मलबे में दबे हुए थे...
सोशल मीडिया पर वीडियो में देखा जा सकता है कि ताहा मलबे में दबे हुए हैं। भूकंप के बाद आए आफ्टरशॉक्स से जमीन हिल रही है और मलबा नीचे धंसता जा रहा है। ताहा ने किसी तरह अपना सेलफोन निकाला और अपना वीडियो रिकॉर्ड करने लगे।
पढ़िए VIDEO में ताहा ने क्या कहा था...
ताहा ने कहा- ये मेरा आखिरी वीडियो है। मुझे नहीं लगता कि मैं यहां से जिंदा बाहर आऊंगा। मौत कभी भी आ सकती है। आज मुझे बहुत-सी बातों का पछतावा है। अल्लाह मेरे पापों के लिए मुझे माफ करना। मैं बहुत कुछ अच्छा करना चाहता हूं। यहां से जिंदा बाहर आता तो वो सब करता। अभी भी धरती कांप रही है। मैं बाहर नहीं निकल पा रहा हूं। मुझे लगता है कि मेरे माता-पिता इस दुनिया में नहीं रहे। शायद मैंने सब खो दिया है। इसके बाद ताहा प्रार्थना करने लगते हैं।
10 सेकेंड में तबाह हुआ था घर, 10 घंटे बाद परिवार रेस्क्यू हुआ
मलबे में दबे ताहा की जिंदा बाहर आने की उम्मीद खत्म हो गई थी। लेकिन भूकंप के 2 घंटे बाद ही उसके पड़ोसियों ने उन्हें बाहर निकाल लिया। इसके बाद ताहा को उनके परिजनों के घर ले जाया गया। वहीं, 10 घंटे बाद बिना किसी मशीन की मदद के पड़ोसियों ने ताहा के माता-पिता और छोटे भाई को भी बचा लिया।
ताहा अपने माता-पिता और छोटे भाई के साथ एडियमन शहर में रहते थे। ये शहर भूकंप से सबसे ज्यादा प्रभावित हुआ। 10 सेकेंड में ताहा का घर तबाह हो गया और वो अपने परिवार के साथ मलबे में फंस गए। जब उन्हें होश आया उन्होंने खुद को अकेला पाया।
6 फरवरी को आए थे 3 बड़े भूकंप
तुर्किये-सीरिया में आए भूकंप से जुड़ी ये खबरें भी पढ़ें...
1. भूकंप में जान पर खेलकर नवजात बच्चों को बचाया, VIDEO:तुर्किये के अस्पताल में नर्स इनक्यूबेटर्स पकड़े रहीं, ताकि बच्चों को झटके न लगें
तुर्किये का एक वीडियो सोशल मीडिया पर वायरल हो रहा है। इसमें दो नर्स नवजात बच्चों को भूकंप से बचाती नजर आ रही हैं। भूकंप का केंद्र तुर्किये का गाजियांटेप शहर था। इसी शहर के एक अस्पताल में लगे CCTV कैमरे में दो नर्स नवजातों की जान बचाती हुई कैद हो गईं। पढ़ें पूरी खबर...
2. तुर्किये में मलबे से बाहर आ रहे जिंदादिली के किस्से; कोई यूरिन पीकर 5 दिन जिंदा रहा, किसी ने गाने सुनकर मन बहलाए रखा
6 फरवरी को तुर्किये-सीरिया में आए 7.8 तीव्रता के भूकंप से अब तक 25 हजार से ज्यादा लोगों की मौत हो चुकी है। 95 से ज्यादा देश यहां मदद भेज रहे हैं। रेस्क्यू ऑपरेशन जारी है। तुर्किये में अब तक 30 हजार से ज्यादा लोगों को बचा लिया गया है। इस बीच सोशल मीडिया पर सर्वाइवल के कई किस्से वायरल हो रहे हैं। हम ऐसे ही 3 किस्से आप तक पहुंचा रहे हैं…
3. त्रासदी की दर्दनाक कहानियां: मलबे में दबे प्यासे बच्चे को ढक्कन से पानी पिलाया, बेटी मर गई पर पिता ने हाथ नहीं छोड़ा
तुर्किये और सीरिया में आई आपदा के बीच सोशल मीडिया पर कई दर्दनाक कहानियां वायरल हो रही हैं। हम ऐसी ही 12 कहानियां आप तक पहुंचा रहे हैं। पढ़ें पूरी खबर...
4. तुर्किये में अपनों के लिए अपनों की मदद; 9 साल के बच्चे ने पॉकेट मनी डोनेट की, अमेरिका में बसे लोग भी भेज रहे पैसा-सामान
6 फरवरी को तुर्किये-सीरिया में आए 7.8 तीव्रता के भूकंप से हालात इतने खराब हैं कि 95 से ज्यादा देश यहां मदद भेज रहे हैं। इस बीच दुनियाभर के लोग भी वहां मदद भेज रहे हैं। सोशल मीडिया पर मदद पहुंचाने के कई किस्से वायरल हो रहे हैं। हम ऐसे ही 3 किस्से आप तक पहुंचा रहे हैं…